มีอาการแสบๆร้อนๆและสากที่ปลายลิ้นค่ะ อยากทราบว่าเป็นอาการของโรคอะไรคะและเกิดจากสาเหตุอะไร เกี่ยวกับที่ทานอาหารรสจัดรึเปล่าคะ (ตอนนี้ที่เป็นอยู่คือกรดไหลย้อน ภูมิแพ้ และต่อมรับรสตายค่ะ) แล้วจะต้องรักษายังไงบ้างคะ ขอบค่ะ
สวัสดีค่ะ อาการแสบร้อนและสากที่ปลายลิ้นนั้น อาจจะเกิดหลังการรับประทานอาหารรสจัดๆ หรืออาหารที่ร้อนจัด เย็นจัด เกินไป หรือจริงๆแล้วการมีกรดไหลย้อน อาจทำให้แสบร้อนกลางอกขึ้นมาถึงคอ และถ้ากรดในกระเพาะไหลขึ้นมาถึงในช่องปากอาจจะทำให้มีอาการแสบร้อนในปากได้ (แต่ก็พบได้น้อย) หรือเป็นแผลร้อนใน เป็นการติดเชื้อราที่เยื่อบุภายในช่องปาก เป็นต้นแนะนำการรับประทานอาหารอ่อนๆย่อยง่าย รสไม่จัด ไม่ร้อนเกินไป ดื่มน้ำเปล่าสะอาดมากๆ แปรงฟันและทำความสะอาดช่องปากได้ตามปกติควรไปพบแพทย์ถ้ายังมีอาการแสบร้อนที่ปลายลิ้นมาก มีแผลที่ลิ้นชัดเจน มีคราบขาวที่ลิ้นหรือมีเลือดไหลออกมาด้วย การรักษานั้นขึ้นกับสาเหตุค่ะ ถ้ามีการติดเชื้อควรได้รับยาฆ่าเชื้อตามโรค หรือถ้าเป็นการระคายเคืองเฉยๆนั้น ส่วนใหญ่ก็จะค่อยๆดีขึ้นได้เอง